Inverzia teploty vzduchu

[náhľad|Teplotná inverzia v [Bratislava|Bratislave]]
náhľad|Bežný pohľad na ten istý most

**Inverzia teploty vzduchu** alebo **teplotná inverzia** je meteorologický jav, keď teplota vzduchu v niektorej vrstve dolnej atmosféry s výškou neklesá, ale stúpa. Teplotné inverzie sú sledované predovšetkým v súvislosti s ich vplyvom na mieru znečistenia ovzdušia.

Teplotná inverzia znamená stav, kedy teplý vzduch sa nachádza vyššie od zemského povrchu ako studený. Aj keď táto situácia je v istom ohľade „nelogická“, stav je to veľmi stabilný, pretože teplý vzduch má nižšiu hustotu, teda sa mu „nechce“ klesať dole. Atmosféra sa následkom toho nepremiešava. Splodiny pochádzajúce napr. z komínov sa potom nerozptyľujú a zostávajú v priestore nad mestom (tzv. zadymovanie).

Príčin vzniku inverzií môže byť niekoľko. V zime sa napr. môže vzduch pri povrchu nadmerne ochladiť v dôsledku radiačného vyžarovania. Žiarenie zo slnka nemôže túto stratu kompenzovať, okrem iného aj preto, že slnko sa v zime zdržuje nízko nad obzorom (ešte extrémnejšia môže byť situácia v horských dolinách, ktoré sú v zime takmer sústavne v tieni).

Inverzie vyvoláva aj snehová pokrývka, ktorá bráni výmene tepla medzi vzduchom a zemským povrchom (povrch „ohrieva“, vzduch nad ním ochladzuje) a navyše, vďaka bielej farbe odráža i značné množstvo dopadajúceho tepla.

Ďalšie možné príčiny vzniku inverzií súvisia so vzdušnou vlhkosťou (para alebo oblačnosť značne radiačne vyžaruje a okolitý vzduch sa ich následkom ochladzuje), eventuálne s dynamikou atmosféry (dotyk teplých a studených atmosférických frontov, vplyv prúdenia, a podobne).

## Delenie inverzií podľa ich vzniku
* radiačná inverzia
* advekčná inverzia
* frontálna inverzia
* subsidenčná inverzia

;Radiačná inverzia
Pod vplyvom slnečného žiarenia sa zemský povrch ohrieva a zároveň aj toto teplo spotrebúva, čo sa prejavuje jeho ochladzovaním najmä v nočných hodinách, keď nie je zabezpečený príkon slnečnej energie. Týmto sa ochladzuje aj priliehajúca vrstva objemu vzduchu nad týmto ochladeným zemským povrchom a nad touto vrstvou vzduchu sa nachádza teplejšia vrstva vzduchu. V zime sa inverzie vyskytujú i cez deň, keďže sneh dobre odráža slnečné žiarenie a tak zabraňuje zohrievaniu zemského povrchu.

;Advekčná inverzia
Vzniká nadsunutím teplejšieho vzduchu nad chladnejšiu vzduchovú hmotu napr. ak sa zohriaty objem vzduchu nad pevninou nasunie nad chladnú morskú hladinu.

;Frontálna inverzia
Vzniká pri atmosférických frontoch, keď sa stretávajú na jednom mieste dva fronty s odlišnou teplotou vzduchových hmôt.

;Subsidenčná inverzia
Vznikajú zosúvaním tzv. subsidenciou stabilného objemu vzduchu najmä v tlakových výšach, pre ktorú je subsidencia typická.

## Galéria
*Kliknite na obrázok pre jeho zväčšenie.*

Vihorlat (v zime) 035.jpg|Inverzia v zime, pohľad z vrchu Vihorlat na vrcholy Vysokých Tatier ponad oblačnosť, vzdialenosť cca 140-160 km
Kašperské Hory od Liščího vrchu.jpg|Inverzia, v popredí mesto Kašperské Hory
Badaia - Vistas con niebla -BT- 02.jpg|Inverzia, pohľad z pohoria Badaia v Španielsku
Sninský kameň - inverzia 037.jpg|Inverzia na Sninskom kameni
Šimonka 017.jpg|Inverzia v zime, zasnežené štíty Vysokých Tatier nad nízkou oblačnosťou, pohľad zo Šimonky
Sninský kameň - inverzia 033.jpg|Inverzia v zime, z nízkej oblačnosti vystupujú Vysoké Tatry, pohľad zo Sninského kameňa
Navajo generating station Page 2.jpg|Príklad inverzie - uhoľná elektráreň v Arizone (USA) o výkone 2 250 megawattov vypúšťa dym, ktorý sa zhlukuje a vytvára oblak
Hoheward-DSCI0474.jpg|Inverzné počasie počas zimy nad elektrárňou Herne Baukau, viditeľné z Halde Hoheward v Nemecku


## Zdroje

## Iné projekty

Kategória:Meteorológia